অসমত সোমবাৰৰ পৰা আৰম্ভ হোৱা ২য় পৰ্য্যায়ৰ গুণোৎসৱৰ ১ম দিনাই প্ৰশ্ন কাকত ফাদিলৰ অভিযোগত তৎকালীনভাৱে নিলম্বিত হৈছে মোহিনী নাথ নামৰ এগৰাকী শিক্ষয়িত্ৰী।
নিলম্বিত নাথ কামৰূপ জিলাৰ বাইহাটা চাৰিআলি কৰৰা শিক্ষাখণ্ডৰ অন্তৰ্গত ৯৬১ নং খেহনিপাৰা নিম্ন প্ৰাথমিক বিদ্যালয়ৰ প্ৰধান শিক্ষয়িত্ৰী।
শিক্ষা বিভাগৰ ফালৰ পৰা ঘটনাটো সন্দৰ্ভত বাইহাটা আৰক্ষী থানাত এজাহাৰ দাখিল কৰাৰ উপৰি বিভাগীয় তদন্তও আৰম্ভ কৰা হৈছে।
ঘটনাটোত জড়িত থকাৰ সন্দেহত শিক্ষাখণ্ডটোৰ চি আৰ চি তথা বিদ্যালয়্খনৰে শিক্ষক চাহেনছাহ চুলতানকো আৰক্ষীয়ে আটক কৰিছিল। আটকাধীন চুলতানৰ ম'বাইলৰ পৰা প্ৰশ্নকাকত ভাইৰেল হোৱাৰ সন্দেহ কৰিছিল আৰক্ষীয়ে।
সদ্যহতে ঘটনাটো সন্দৰ্ভত আৰক্ষীয়ে মুখ খোলা নাই আৰু তদন্তৰ পিছত প্ৰকৃত দোষী পোহৰলৈ আহিব বুলি মন্তব্য কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
